Daoust da armeoù Kastilha hag Bro-Saoz deuet da skoazellañ arme an dug e 1491, e talchas La Trémoille (hag a oa bet trech a Sant-Albin) gant ar brezel, hag e teuas ar roue gall da lakaat seziz dirak Roazhon ma oa Anna o repuiñ, evit lakaat e grabanoù warni. Skrivañ a reas Philippe de Commines, istorour ar roue gall: « Dinach merch roue ar Romaned, ha hi yaouank-flamm, a reas ar roue Charlez VIII (13 vloaz e oa an aostrianez, 14 vloaz e oa Anna), ha kemer a reas da bried merch an dug Frañsez Breizh evit diwall ar peoch e dugelezh Breizh, a oa dezhañ tost penn-da-benn da vare ar feuremglev, war-bouez kêr Roazhon [ a oa o stourm outañ] ha merch an dug a oa enni. »